Diari Oficial de la Generalitat Valenciana


Sumari del DOGV 9269, del 02-02-2022 (2022/325)

Informació pública de l'aprovació inicial del compte de liquidació definitiva de la reparcel·lació del sector Quint II.
-----------------------------------------------------------------------------------------------------------------------

### Dades del document

Número de DOGV
:   9269

Data del DOGV
:   02-02-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/325


Data del document
:   08-11-2021

Organisme emissor
:   Ajuntament de Mislata

Tipus de document
:   Anunci

Descriptors 

:   * Mislata
    * administració local
    * pla d'urbanisme

Informació pública de l'aprovació inicial del compte de liquidació definitiva de la reparcel·lació del sector Quint II. [2022/325]  
En relació amb l'aprovació inicial del compte de liquidació definitiu del sector Quint II de Mislata, per decret d'Alcaldia número 3.632, de 21.10.2021, es va resoldre:  
  
«Compte de liquidació definitiu de la reparcel·lació del Sector Quint II de Mislata.  
  
Antecedents  
Primer. Que en la sessió plenària celebrada per l'Ajuntament de Mislata el dia 26 de gener de 2006 es va acordar l'aprovació del Programa d'actuació urbanística del Quint II.  
Segon. Que amb data 28 de febrer de 2007, per la Comissió Territorial d'Urbanisme es va aprovar, definitivament, el document d'homologació i Pla parcial de millora del sector Quint II.  
Tercer. Que amb data 28 de gener de 2009, per resolució d'Alcaldia es va aprovar el projecte de reparcel·lació del sector Quint II.  
Quart. Que, per acord plenari de 25 de juliol de 2013, es va aprovar la modificació del projecte d'urbanització, la retaxació de càrregues, la memòria de fixació de quotes i la primera certificació.  
Cinqué. Que mitjançant el Decret d'Alcaldia, de 22 de desembre de 2014, l'Ajuntament va manifestar el coneixement del contingut de la sentència núm. 123/2014, dictada en el procediment ordinari 521/2009, tramitada davant del Jutjat Contenciós Administratiu núm. 9 de València.  
Que la sentència reconeix als recurrents que la superfície a computar en el projecte de reparcel·lació, a la parcel·la d'aportació núm. 19, és de 3.756,87 m² i no de 3.527,37 m².  
Que la resolució se li va comunicar a l'agent urbanitzador perquè tinguera en compte el contingut de la sentència i el decret 3848/2014, amb efectes exclusivament econòmics, en el compte de liquidació definitiu.  
Sisé. Que mitjançant Decret d'Alcaldia de 13 de novembre de 2018, es va aprovar la cinquena i última certificació.  
Seté. Que les obres d'urbanització les va rebre provisionalment l'Ajuntament, amb data 9 de setembre de 2019, per la Resolució d'Alcaldia núm. 2643.  
Huité. Que les obres d'urbanització van ser rebudes definitivament, després del període d'un any de garantia, amb data 27 de gener de 2021.  
  
Nové. Que amb data 19 de febrer de 2020, l'agent urbanitzador presenta instància en què sol·licita la tramitació del compte de liquidació definitiu. Requerit per a esmenar deficiències, amb data 10 de setembre de 2020, es presenta instància en la qual es recullen determinades consideracions.  
Desé. Que amb data 29 de març de 2021, l'arquitecte municipal emet informe, després de reflectir els antecedents que considera, en els següents termes:  
«Primer. En el compte de liquidació definitiu s'han repercutit als propietaris els costos de l'obra que van resultar aprovats i que figuraven en el compte de liquidació provisional, així com els derivats de l'expedient de retaxació tramitat, aprovat pel Ple de l'Ajuntament, en la sessió celebrada el 25 de juliol de 2013, l'import final del qual després de l'aprovació de la cinquena i última certificació, aprovada per Decret d'Alcaldia núm. 3892/2018, de data 13 de novembre de 2018, va resultar per un import final total de 7.351.805,72 ?, que resulta inferior al previst.  
Es considera, per tant, que l'import recollit en el compte de liquidació definitiu i repercutit als propietaris és correcte i ajustat a les certificacions, despeses i benefici de l'urbanitzador aprovat amb caràcter previ.  
Segon. S'ha donat compliment a la resolució núm. 3848, de data 22 de desembre de 2014, per la qual en compliment de la sentència núm. 123/2014, de data 14 de maig de 2014, del jutjat contenciós administratiu, s'estableix una indemnització als propietaris de la parcel·la d'aportació núm. 19 del projecte de reparcel·lació, una diferència de superfície d'aportació de 229,50 m² que no li va ser adjudicada.  
Per part de l'agent urbanitzador s'ha establit una indemnització econòmica a compensar als propietaris de 22.034,30 ?, prenent el valor de sòl unitari de 96,01 ?/m²s brut, fixat en el Programa d'actuació integrada per a la valoració en metàl·lic del sòl aportat.  
El valor adoptat de 96,01 ?/m²s correspon a l'aprovat en la proposta economicofinancera, establit com a valor de referència per a la compensació en metàl·lic d'aquells propietaris que no tinguen dret a la parcel·la mínima edificable, per la qual cosa es considera adequat per a la indemnització proposada.  
La mercantil Salvador Vila, SL, com a agent urbanitzador, ha assumit el cost que suposa la indemnització que es preveu en el compte de liquidació definitiu, en compliment de la resolució judicial, per la qual cosa no es repercuteix a la resta de propietaris aquesta indemnització.  
  
Tercer. Excepte la indemnització descrita en l'apartat anterior, no es declaren altres conceptes a incloure en el compte de liquidació definitiu.  
  
Quart. Les finques mantenen el mateix percentatge establit en el compte de liquidació provisional, corresponent als coeficients de participació de cadascuna de les finques resultant en la reparcel·lació.»  
  
  
Fonaments de dret  
I. Article 90 i concordants de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana.  
  
II. Article 128 i concordants del Reial decret 3288/1978, de 25 d'agost, que aprova el Reglament de gestió urbanística (legislació estatal de caràcter supletori).  
III, Amb independència de la denominació específica del document presentat, atés que l'agent urbanitzador ha assumit el cost que suposa la indemnització que es preveu en el compte de liquidació definitiu, pel compliment de la sentència, en sentit estricte, atés que no s'estableix cap altre tipus de compensació, estem davant d'una rectificació imposada per una resolució judicial dictada amb posterioritat al compte de liquidació provisional.  
  
Per tot això, l'Alcaldia Presidència resol:  
  
Primer  
Aprovar, inicialment, el compte de liquidació definitiu de la reparcel·lació del sector Quint II de Mislata, presentat per l'agent urbanitzador, l'entitat mercantil Salvador Vila, SL, i se sotmet a informació pública pel termini d'un mes.  
  
Segon  
Que la present resolució es notifique a les persones interessades i es publique en la forma prescrita en l'article 129 del RGU mitjançant la inserció d'anuncis en un periòdic de difusió a la província, en el Diari Oficial de la Generalitat Valenciana i en el tauler d'edictes d'aquest Ajuntament.»  
  
Contra la present resolució podrà interposar-se potestativament recurs de reposició davant l'Alcaldia, en el termini d'un mes comptador des de l'endemà de la seua notificació. La desestimació presumpta del recurs de reposició es produirà pel transcurs d'un mes des de la seua interposició, i contra ella podrà interposar-se, en el termini de sis mesos comptadors des de l'endemà a aquell en què es produïsca l'acte presumpte, recurs contenciós administratiu davant del Jutjat Contenciós Administratiu de València. El recurs contenciós administratiu podrà també interposar-se directament davant el jutjat citat, sense necessitat de recurs previ de reposició i sempre que no s'haja interposat aquest, en el termini de dos mesos comptadors des de l'endemà a la notificació d'aquesta resolució.  
  
Mislata, 8 de novembre de 2021.- L'alcalde: Carlos Fernández Bielsa.